ddrg/super_eurlex huggingface dataset:
ET Euroopa Liidu Teataja C 202/346

25. Deklaratsioon Euroopa Liidu toimimise lepingu artiklite 75 ja 215 kohta

Konverents meenutab, et põhiõiguste ja -vabaduste austamine tähendab eelkõige, et pööratakse piisavat tähelepanu sellele, et kaitsta ja austada asjakohaste füüsiliste isikute ja üksuste õigust seadusega ettenähtud tagatistele. Sel eesmärgil ja selleks, et tagada füüsilisele isikule või üksusele piiravaid meetmeid määravate otsuste põhjalik kohtulik läbivaatamine, peavad sellised otsused põhinema selgetel ja kindlaksmääratud kriteeriumidel. Need kriteeriumid tuleks kohandada iga piirava meetme eripärale.
ET Euroopa Liidu Teataja C 202/347

30. Deklaratsioon Euroopa Liidu toimimise lepingu artikli 126 kohta

Artikli 126 suhtes kinnitab konverents, et kasvupotentsiaali suurendamine ja usaldusväärse eelarveseisundi kindlustamine on liidu ja selle liikmesriikide majandus- ja eelarvepoliitika kaks tugisammast. Stabiilsuse ja kasvu pakt on oluline vahend nende eesmärkide saavutamiseks.

Konverents kinnitab veel kord võetud kohustusi seoses stabiilsuse ja kasvu pakti käsitlevate sätete kui liidu liikmesriikide eelarvepoliitikate kooskõlastamise raamistikuga.

Konverents kinnitab, et reeglitel põhinev süsteem on kohustuste täitmise ja kõikide liikmesriikide võrdse kohtlemise parim tagatis.

Konverents kinnitab veel kord oma pühendumist Lissaboni strateegia eesmärkidele: töökohtade loomine, struktuurireformid ja sotsiaalne ühtekuuluvus.

Liidu eesmärk on tasakaalustatud majanduskasv ja hindade stabiilsus. Majandus- ja eelarvepoliitikad peavad seega seadma õiged prioriteedid majandusreformide, innovatsiooni, konkurentsivõime ja erainvesteeringute ning -tarbimise suurenemise suunas aeglase majanduskasvu perioodidel. Viimast tuleb silmas pidada eelarveliste otsuste tegemisel siseriiklikul ja liidu tasandil, eelkõige avaliku sektori tulude ja kulude ümberstruktureerimise kaudu, samal ajal kooskõlas aluslepingute ning stabiilsuse ja kasvu paktiga eelarvedistsipliini järgides.

Liikmesriikide ees seisvad eelarvelised ja majanduslikud ülesanded rõhutavad usaldusväärse eelarvepoliitika tähtsust kogu majandustsükli ulatuses.

Konverents nõustub, et liikmesriigid peaksid aktiivselt kasutama majanduse taastumise perioode oma eelarve konsolideerimiseks ning eelarveseisundi parandamiseks. Selle eesmärk on saavutada järk-järgult eelarve ülejääk headel aegadel, mis loob võimaluse majanduslangusega toime tulemiseks ning aitab seega kaasa riigi rahanduse pikaajalisele stabiilsusele.

Liikmesriigid ootavad komisjoni võimalikke ettepanekuid stabiilsuse ja kasvu pakti rakendamise tugevdamise ja selgitamise kohta ning liikmesriikide edasist panust sellesse. Liikmesriigid võtavad kõik vajalikud meetmed oma majanduse kasvupotentsiaali suurendamiseks. Parem majanduspoliitika kooskõlastamine võiks selle eesmärgi täitmist toetada. Käesoleva deklaratsiooni kohaldamine ei mõjuta stabiilsuse ja kasvu pakti alaseid edasisi arutelusid.
ET Euroopa Liidu Teataja C 202/347

28. Deklaratsioon Euroopa Liidu toimimise lepingu artikli 98 kohta

Konverents märgib, et artikli 98 sätteid kohaldatakse vastavalt kehtivale tavale. Mõistet „meetmed[, mis] on vajalikud, et kompenseerida Saksamaa jagamisest põhjustatud majanduslikku mahajäämust sellest jagamisest mõjutatud liitvabariigi mõne piirkonna majanduses“ tõlgendatakse vastavalt olemasolevale Euroopa Liidu Kohtu kohtupraktikale.
Eüroopa Liidu põhiõiguste harta - IV JAOTIS - SOLIDAARSUS - Artikkel 33 - Perekonna- ja tööelu



Euroopa Liidu Teataja 303 , 14/12/2007 Lk 0009 - 0009



Artikkel 33 Perekonna- ja tööelu 1. Perekond on õigusliku, majandusliku ja sotsiaalse kaitse all. 2. Selleks et oleks võimalik perekonna- ja tööelu kokku sobitada, on igaühel õigus kaitsele vallandamise eest raseduse ja sünnituse tõttu, õigus tasulisele rasedus- ja sünnituspuhkusele ning lapsehoolduspuhkusele lapse sünni või lapsendamise järel. --------------------------------------------------
Eüroopa Liidu põhiõiguste harta - II JAOTIS - VABADUSED - Artikkel 13 - Kunsti ja teaduse vabadus



Euroopa Liidu Teataja 303 , 14/12/2007 Lk 0005 - 0005



Artikkel 13 Kunsti ja teaduse vabadus Kunsti ja teadusuuringuid ei piirata. Akadeemilist vabadust austatakse. --------------------------------------------------
Eüroopa Liidu põhiõiguste harta - IV JAOTIS - SOLIDAARSUS - Artikkel 30 - Kaitse põhjendamatu vallandamise korral



Euroopa Liidu Teataja 303 , 14/12/2007 Lk 0008 - 0008



Artikkel 30 Kaitse põhjendamatu vallandamise korral Igal töötajal on õigus kaitsele põhjendamatu vallandamise eest liidu õiguse ning siseriiklike õigusaktide ja tavade kohaselt. --------------------------------------------------
Eüroopa Liidu põhiõiguste harta - IV JAOTIS - SOLIDAARSUS - Artikkel 27 - Töötajate õigus olla ettevõttes informeeritud ja ära kuulatud



Euroopa Liidu Teataja 303 , 14/12/2007 Lk 0008 - 0008



Artikkel 27 Töötajate õigus olla ettevõttes informeeritud ja ära kuulatud Töötajatele või nende esindajatele tuleb asjakohasel tasandil tagada, et nad saaksid õigel ajal informatsiooni ja et nendega konsulteeritaks liidu õiguse ning siseriiklike õigusaktide ja tavadega ettenähtud juhtudel ja tingimustel. --------------------------------------------------
Artikkel 34

Sotsiaalkindlustus ja sotsiaalabi

1. Liit tunnustab ja austab õigust sotsiaalkindlustushüvitistele ja sotsiaalteenustele, mille kaudu pakutakse liidu õiguse ning siseriiklike õigusaktide ja tavadega ettenähtud eeskirjade kohast kaitset raseduse ja sünnituse, haiguse, tööõnnetuste, ülalpeetavaks muutumise, eakuse või töökoha kaotuse korral.

2. Igaühel, kelle elukoht on Euroopa Liidus ja kes seal seaduslikult liigub, on õigus saada sotsiaalkindlustushüvitisi ja sotsiaalseid soodustusi liidu õiguse ning siseriiklike õigusaktide ja tavade kohaselt.

3. Sotsiaalse tõrjutuse ja vaesuse vastu võitlemiseks tunnustab ja austab liit õigust sotsiaalabile ja eluasemetoetusele, et tagada liidu õiguse ning siseriiklike õigusaktide ja tavadega ettenähtud eeskirjade kohaselt rahuldav elu kõigile neile, kellel puuduvad piisavad elatusvahendid.

--------------------------------------------------
Eüroopa Liidu põhiõiguste harta - VII JAOTIS - HARTA TÕLGENDAMIST JA KOHALDAMIST REGULEERIVAD ÜLDSÄTTED - Artikkel 54 - Õiguste kuritarvitamise keeld



Euroopa Liidu Teataja 303 , 14/12/2007 Lk 0014 - 0014



Artikkel 54 Õiguste kuritarvitamise keeld Harta sätteid ei või tõlgendada nii, nagu õigustaksid need tegevust või toimingut, mille eesmärk on mõne hartaga tunnustatud õiguse või vabaduse tühistamine või selle piiramine suuremal määral, kui hartaga on ette nähtud. --------------------------------------------------
Eüroopa Liidu põhiõiguste harta - V JAOTIS - KODANIKE ÕIGUSED - Artikkel 40 - Õigus hääletada ja kandideerida kohalikel valimistel



Euroopa Liidu Teataja 303 , 14/12/2007 Lk 0010 - 0010



Artikkel 40 Õigus hääletada ja kandideerida kohalikel valimistel Igal liidu kodanikul on õigus hääletada ja kandideerida kohalikel valimistel selles liikmesriigis, kus on tema elukoht, samadel tingimustel kui selle riigi kodanikel. --------------------------------------------------
Eüroopa Liidu põhiõiguste harta - I JAOTIS - VÄÄRIKUS - Artikkel 2 - Õigus elule



Euroopa Liidu Teataja 303 , 14/12/2007 Lk 0003 - 0003



Artikkel 2 Õigus elule 1. Igaühel on õigus elule. 2. Kedagi ei tohi surma mõista ega hukata. --------------------------------------------------
Eüroopa Liidu põhiõiguste harta - IV JAOTIS - SOLIDAARSUS - Artikkel 35 - Tervishoid



Euroopa Liidu Teataja 303 , 14/12/2007 Lk 0009 - 0009



Artikkel 35 Tervishoid Igaühel on õigus ennetavale tervishoiule ning ravile siseriiklike õigusaktide ja tavadega ettenähtud tingimustel. Kõigi liidu poliitika ja meetmete määratlemisel ja rakendamisel tagatakse inimeste tervise kõrgetasemeline kaitse. --------------------------------------------------
Preambul

Euroopa rahvad on üha tihedamat omavahelist liitu luues otsustanud jagada rahulikku, ühistele väärtustele rajatud tulevikku.

Liit teadvustab oma vaimset ja moraalset pärandit ning rajaneb inimväärikuse, vabaduse, võrdsuse ja solidaarsuse jagamatutel ja universaalsetel põhiväärtustel; liidu aluseks on demokraatia ning õigusriigi põhimõte. Liidu kodakondsuse kehtestamise ning vabadusel, turvalisusel ja õigusel rajaneva ala loomisega seab liit üksikisiku oma tegevuse keskmesse.

Liit toetab nende ühiste väärtuste säilitamist ja arendamist, austades samal ajal Euroopa rahvaste kultuuride ja tavade mitmekesisust, samuti liikmesriikide riiklikku identiteeti ning nende riikliku, piirkondliku ja kohaliku tasandi asutuste korraldust; liit püüab edendada tasakaalustatud ja säästvat arengut ning tagada inimeste, teenuste, kaupade ja kapitali vaba liikumise ja asutamisvabaduse.

Selleks on ühiskonna muutust, sotsiaalset progressi ning teaduse ja tehnika arengut silmas pidades vaja tugevdada põhiõiguste kaitset, tuues need hartas selgemini esile.

Käesoleva hartaga kinnitatakse liidu pädevuse ja ülesannete ning subsidiaarsuse põhimõtte kohaselt õigusi, mis tulenevad eelkõige liikmesriikide ühistest põhiseaduslikest tavadest ja rahvusvahelistest kohustustest, Euroopa inimõiguste ja põhivabaduste kaitse konventsioonist, liidu ja Euroopa Nõukogu poolt vastuvõetud sotsiaalhartadest ning Euroopa Liidu Kohtu ja Euroopa Inimõiguste Kohtu kohtupraktikast. Seoses sellega võtavad liidu ja liikmesriikide kohtud harta tõlgendamisel asjakohaselt arvesse selgitusi, mis valmistati ette harta eelnõu koostanud konvendi presiidiumi järelevalve all ning mida uuendati Euroopa Konvendi presiidiumi vastutusel.

Nende õigustega kaasnevad vastutus ning kohustused teiste inimeste, inimühiskonna ja tulevaste põlvkondade ees.

Seepärast tunnustab liit järgmisena esitatud õigusi, vabadusi ja põhimõtteid.

--------------------------------------------------
Eüroopa Liidu põhiõiguste harta - III JAOTIS - VÕRDSUS - Artikkel 25 - Eakate õigused



Euroopa Liidu Teataja 303 , 14/12/2007 Lk 0007 - 0007



Artikkel 25 Eakate õigused Liit tunnustab ja austab eakate õigust elada inimväärset ja iseseisvat elu ning osaleda sotsiaal- ja kultuurielus. --------------------------------------------------
Eüroopa Liidu põhiõiguste harta - V JAOTIS - KODANIKE ÕIGUSED - Artikkel 46 - Diplomaatiline ja konsulaarkaitse



Euroopa Liidu Teataja 303 , 14/12/2007 Lk 0012 - 0012



Artikkel 46 Diplomaatiline ja konsulaarkaitse Igal liidu kodanikul on kolmanda riigi territooriumil, kus ei ole esindatud see liikmesriik, mille kodanik ta on, õigus saada kaitset iga teise liikmesriigi diplomaatilistelt ja konsulaarasutustelt samadel tingimustel kui selle teise liikmesriigi oma kodanikel. --------------------------------------------------
Eüroopa Liidu põhiõiguste harta - I JAOTIS - VÄÄRIKUS - Artikkel 5 - Orjapidamise ja sunniviisilise töö keeld



Euroopa Liidu Teataja 303 , 14/12/2007 Lk 0003 - 0003



Artikkel 5 Orjapidamise ja sunniviisilise töö keeld 1. Kedagi ei tohi pidada orjuses ega sunduses. 2. Kelleltki ei tohi nõuda sunniviisilist või kohustuslikku töötamist. 3. Inimkaubandus on keelatud. --------------------------------------------------
Eüroopa Liidu põhiõiguste harta - IV JAOTIS - SOLIDAARSUS - Artikkel 36 - Võimalus kasutada üldist majandushuvi pakkuvaid teenuseid



Euroopa Liidu Teataja 303 , 14/12/2007 Lk 0010 - 0010



Artikkel 36 Võimalus kasutada üldist majandushuvi pakkuvaid teenuseid Liidu sotsiaalse ja territoriaalse ühtekuuluvuse tugevdamiseks tunnustab ja austab liit võimalust kasutada aluslepingute kohaselt siseriiklike õigusaktide ja tavadega ettenähtud üldist majandushuvi pakkuvaid teenuseid. --------------------------------------------------
Artikkel 32

Keeld kasutada laste tööjõudu ja noorte töötajate kaitse

Laste töölevõtmine on keelatud. Töölevõtmisel ei või vanuse alammäär olla madalam kui iga, mil lõpeb koolikohustus, ilma et eelöeldu mõjutaks noortele soodsamate eeskirjade kohaldamist ja piiratud erandeid.

Töölevõetud noorte töötingimused peavad olema eakohased ning noori tuleb kaitsta majandusliku ekspluateerimise ja töö eest, mis võiks kahjustada nende ohutust, tervist või kehalist, vaimset, kõlbelist või sotsiaalset arengut või takistada hariduse omandamist.

--------------------------------------------------
Eüroopa Liidu põhiõiguste harta - II JAOTIS - VABADUSED - Artikkel 7 - Era- ja perekonnaelu austamine



Euroopa Liidu Teataja 303 , 14/12/2007 Lk 0004 - 0004



Artikkel 7 Era- ja perekonnaelu austamine Igaühel on õigus sellele, et austataks tema era- ja perekonnaelu, kodu ja edastatavate sõnumite saladust. --------------------------------------------------
Eüroopa Liidu põhiõiguste harta - V JAOTIS - KODANIKE ÕIGUSED - Artikkel 44 - Õigus esitada petitsioone



Euroopa Liidu Teataja 303 , 14/12/2007 Lk 0011 - 0011



Artikkel 44 Õigus esitada petitsioone Igal liidu kodanikul ja igal füüsilisel või juriidilisel isikul, kes elab või kelle registrijärgne asukoht on liikmesriigis, on õigus pöörduda petitsiooniga Euroopa Parlamendi poole. --------------------------------------------------
Artikkel 51

Reguleerimisala

1. Harta sätted on subsidiaarsuse põhimõtet arvesse võttes ette nähtud liidu institutsioonidele, organitele ja asutustele ning liikmesriikidele üksnes liidu õiguse kohaldamise korral. Seepärast austavad nad õigusi, järgivad põhimõtteid ning edendavad nende kohaldamist oma asjaomase pädevuse kohaselt, võttes arvesse liidule aluslepingute muudes osades antud volituste piire.

2. Harta ei laienda liidu õiguse reguleerimisala kaugemale senisest pädevusest, ei lisa liidule uusi pädevusvaldkondi ja ülesandeid ega muuda aluslepingute teistes osades määratletud pädevust ja ülesandeid.

--------------------------------------------------
Eüroopa Liidu põhiõiguste harta - II JAOTIS - VABADUSED - Artikkel 18 - Varjupaigaõigus



Euroopa Liidu Teataja 303 , 14/12/2007 Lk 0006 - 0006



Artikkel 18 Varjupaigaõigus Varjupaigaõigus tagatakse 28. juuli 1951. aasta Genfi konventsiooni ja 31. jaanuari 1967. aasta pagulasseisundi protokolli sätete ning Euroopa Liidu lepingu ja Euroopa Liidu toimimise lepingu (edaspidi "aluslepingud") kohaselt. --------------------------------------------------
Eüroopa Liidu põhiõiguste harta - I JAOTIS - VÄÄRIKUS - Artikkel 3 - Õigus isikupuutumatusele



Euroopa Liidu Teataja 303 , 14/12/2007 Lk 0003 - 0003



Artikkel 3 Õigus isikupuutumatusele 1. Igaühel on õigus kehalisele ja vaimsele puutumatusele. 2. Meditsiini ja bioloogia valdkonnas tuleb eelkõige austada järgmisi nõudeid ja keelde: a) asjaomase isiku vaba ja teadliku nõusoleku, mis on antud seaduses ettenähtud korra kohaselt, nõue, b) eugeeniliste, eelkõige isikute valikuga seotud toimingute keeld, c) inimkehast või selle osast kui sellisest rahalise tulu saamise keeld, d) inimeste reproduktiivse kloonimise keeld. --------------------------------------------------
Artikkel 49

Kuritegude ja karistuste seaduslikkuse ja proportsionaalsuse põhimõte

1. Kedagi ei tohi tunnistada süüdi kuriteos teo või tegevusetuse eest, mis selle toimepanemise ajal kehtinud siseriikliku või rahvusvahelise õiguse järgi ei olnud kuritegu. Samuti ei või kohaldada raskemat karistust kui kuriteo toimepanemise ajal ettenähtu. Kui pärast kuriteo toimepanemist nähakse seadusega ette kergem karistus, kohaldatakse seda karistust.

2. See artikkel ei takista anda kohtu alla ega karistada isikut ükskõik missuguse teo või tegevusetuse eest, mis selle toimepanemise ajal oli kuritegu maailma riikide peres tunnustatud üldpõhimõtete järgi.

3. Karistuste raskus ei tohi olla kuriteo suhtes ebaproportsionaalne.

--------------------------------------------------
Eüroopa Liidu põhiõiguste harta - II JAOTIS - VABADUSED - Artikkel 15 - Kutsevabadus ja õigus teha tööd



Euroopa Liidu Teataja 303 , 14/12/2007 Lk 0005 - 0005



Artikkel 15 Kutsevabadus ja õigus teha tööd 1. Igaühel on õigus teha tööd ja tegutseda vabalt valitud või vastuvõetaval kutsealal. 2. Igal liidu kodanikul on vabadus otsida tööd, töötada, teostada asutamisõigust ning pakkuda teenuseid kõikides liikmesriikides. 3. Kolmandate riikide kodanikel, kellel on luba töötada liikmesriikide territooriumil, on õigus liidu kodanikega võrdsetele töötingimustele. --------------------------------------------------
Eüroopa Liidu põhiõiguste harta - II JAOTIS - VABADUSED - Artikkel 12 - Kogunemis- ja ühinemisvabadus



Euroopa Liidu Teataja 303 , 14/12/2007 Lk 0005 - 0005



Artikkel 12 Kogunemis- ja ühinemisvabadus 1. Igaühel on õigus rahumeelselt koguneda ning moodustada ühinguid kõigil tasanditel, eelkõige poliitika, ametiühingute ja kodanikuühiskonna valdkonnas; see kätkeb igaühe õigust oma huvide kaitseks ametiühinguid luua ja neisse astuda. 2. Liidu tasandi poliitilised erakonnad toetavad liidu kodanike poliitilise tahte väljendamist. --------------------------------------------------
Eüroopa Liidu põhiõiguste harta - III JAOTIS - VÕRDSUS - Artikkel 26 - Puuetega inimeste integreerimine ühiskonda



Euroopa Liidu Teataja 303 , 14/12/2007 Lk 0008 - 0008



Artikkel 26 Puuetega inimeste integreerimine ühiskonda Liit tunnustab ja austab puuetega inimeste õigust saada kasu meetmetest, mille eesmärk on tagada nende iseseisvus, sotsiaalne ja tööalane integratsioon ning osalemine ühiskonnaelus. --------------------------------------------------
Eüroopa Liidu põhiõiguste harta - VI JAOTIS - ÕIGUSEMÕISTMINE - Artikkel 50 - Mitmekordse kohtumõistmise ja karistamise keeld



Euroopa Liidu Teataja 303 , 14/12/2007 Lk 0013 - 0013



Artikkel 50 Mitmekordse kohtumõistmise ja karistamise keeld Kedagi ei tohi uuesti kohtu alla anda ega karistada kuriteo eest, milles ta on liidu territooriumil seaduse järgi juba lõplikult õigeks või süüdi mõistetud. --------------------------------------------------
Eüroopa Liidu põhiõiguste harta - I JAOTIS - VÄÄRIKUS - Artikkel 1 - Inimväärikus



Euroopa Liidu Teataja 303 , 14/12/2007 Lk 0003 - 0003



Artikkel 1 Inimväärikus Inimväärikus on puutumatu. Seda tuleb austada ja kaitsta. --------------------------------------------------
Eüroopa Liidu põhiõiguste harta - IV JAOTIS - SOLIDAARSUS - Artikkel 28 - Kollektiivläbirääkimiste ja kollektiivse tegutsemise õigus



Euroopa Liidu Teataja 303 , 14/12/2007 Lk 0008 - 0008



Artikkel 28 Kollektiivläbirääkimiste ja kollektiivse tegutsemise õigus Töötajatel ja tööandjatel või nende organisatsioonidel on liidu õiguse ning siseriiklike õigusaktide ja tavade kohaselt õigus pidada asjakohasel tasandil läbirääkimisi kollektiivlepingute üle ja neid sõlmida ning huvide konflikti korral kollektiivselt oma õigusi kaitsta, sealhulgas streikida. --------------------------------------------------
Eüroopa Liidu põhiõiguste harta - VII JAOTIS - HARTA TÕLGENDAMIST JA KOHALDAMIST REGULEERIVAD ÜLDSÄTTED - Artikkel 53 - Kaitse tase



Euroopa Liidu Teataja 303 , 14/12/2007 Lk 0014 - 0014



Artikkel 53 Kaitse tase Harta sätteid ei või tõlgendada neid inimõigusi või põhivabadusi kitsendavate või kahjustavatena, mida asjaomastes kohaldamisvaldkondades on tunnustatud rahvusvahelise õiguse ja rahvusvaheliste lepingutega, millega on ühinenud liit või kõik liikmesriigid, kaasa arvatud Euroopa inimõiguste ja põhivabaduste kaitse konventsioon, ning liikmesriikide põhiseadustega. --------------------------------------------------
Eüroopa Liidu põhiõiguste harta - II JAOTIS - VABADUSED - Artikkel 10 - Mõtte-, südametunnistuse- ja usuvabadus



Euroopa Liidu Teataja 303 , 14/12/2007 Lk 0004 - 0004



Artikkel 10 Mõtte-, südametunnistuse- ja usuvabadus 1. Igaühel on õigus mõtte-, südametunnistuse- ja usuvabadusele. See õigus kätkeb vabadust muuta usku või veendumusi, samuti vabadust kuulutada usku või veendumusi nii üksi kui ka koos teistega, avalikult või eraviisiliselt kultuse, õpetamise, tava ja kombetalituse kaudu. 2. Õigust keelduda sõjaväeteenistusest oma veendumuste tõttu tunnustatakse selle õiguse kasutamist reguleerivate siseriiklike õigusaktide kohaselt. --------------------------------------------------
Eüroopa Liidu põhiõiguste harta - V JAOTIS - KODANIKE ÕIGUSED - Artikkel 45 - Liikumis- ja elukohavabadus



Euroopa Liidu Teataja 303 , 14/12/2007 Lk 0011 - 0011



Artikkel 45 Liikumis- ja elukohavabadus 1. Igal liidu kodanikul on õigus liikmesriikide territooriumil vabalt liikuda ja elada. 2. Liikumis- ja elukohavabaduse võib aluslepingute kohaselt anda ka kolmandate riikide kodanikele, kes elavad seaduslikult liikmesriigi territooriumil. --------------------------------------------------
Eüroopa Liidu põhiõiguste harta - II JAOTIS - VABADUSED - Artikkel 14 - Õigus haridusele



Euroopa Liidu Teataja 303 , 14/12/2007 Lk 0005 - 0005



Artikkel 14 Õigus haridusele 1. Igaühel on õigus haridusele ning õigus saada kutse- ja täiendusõpet. 2. See õigus kätkeb võimalust saada tasuta kohustuslikku haridust. 3. Vabadust asutada demokraatia põhimõtetest lähtudes haridusasutusi ja vanemate õigust tagada lastele oma usuliste, filosoofiliste ja pedagoogiliste veendumuste kohane haridus ja õpetamine austatakse nimetatud vabaduse ja õiguse kasutamist reguleerivate siseriiklike õigusaktide kohaselt. --------------------------------------------------
Eüroopa Liidu põhiõiguste harta - V JAOTIS - KODANIKE ÕIGUSED - Artikkel 39 - Õigus hääletada ja kandideerida Euroopa Parlamendi valimistel



Euroopa Liidu Teataja 303 , 14/12/2007 Lk 0010 - 0010



Artikkel 39 Õigus hääletada ja kandideerida Euroopa Parlamendi valimistel 1. Igal liidu kodanikul on Euroopa Parlamendi valimistel õigus hääletada ja kandideerida selles liikmesriigis, kus on tema elukoht, samadel tingimustel kui selle riigi kodanikel. 2. Euroopa Parlamendi liikmed valitakse otsestel ja üldistel valimistel vaba ja salajase hääletuse teel. --------------------------------------------------
Eüroopa Liidu põhiõiguste harta - V JAOTIS - KODANIKE ÕIGUSED - Artikkel 43 - Euroopa ombudsman



Euroopa Liidu Teataja 303 , 14/12/2007 Lk 0011 - 0011



Artikkel 43 Euroopa ombudsman Igal liidu kodanikul ja igal füüsilisel või juriidilisel isikul, kes elab või kelle registrijärgne asukoht on liikmesriigis, on õigus pöörduda Euroopa ombudsmani poole seoses liidu institutsioonide, organite või asutuste tegevuses ilmnenud haldusomavoliga, välja arvatud Euroopa Liidu Kohtu tegevus õigusemõistjana. --------------------------------------------------
Eüroopa Liidu põhiõiguste harta - IV JAOTIS - SOLIDAARSUS - Artikkel 31 - Head ja õiglased töötingimused



Euroopa Liidu Teataja 303 , 14/12/2007 Lk 0008 - 0008



Artikkel 31 Head ja õiglased töötingimused 1. Igal töötajal on õigus töötingimustele, mis on tema tervise, ohutuse ja väärikuse kohased. 2. Igal töötajal on õigus maksimaalse tööaja piirangule ning igapäevastele ja -nädalastele puhkeaegadele ja iga-aastasele tasulisele puhkusele. --------------------------------------------------
Eüroopa Liidu põhiõiguste harta - VI JAOTIS - ÕIGUSEMÕISTMINE - Artikkel 47 - Õigus tõhusale õiguskaitsevahendile ja õiglasele kohtulikule arutamisele



Euroopa Liidu Teataja 303 , 14/12/2007 Lk 0012 - 0012



Artikkel 47 Õigus tõhusale õiguskaitsevahendile ja õiglasele kohtulikule arutamisele Igaühel, kelle liidu õigusega tagatud õigusi või vabadusi rikutakse, on selles artiklis kehtestatud tingimuste kohaselt õigus tõhusale õiguskaitsevahendile kohtus. Igaühel on õigus õiglasele ja avalikule asja arutamisele mõistliku aja jooksul sõltumatus ja erapooletus seaduse alusel moodustatud kohtus. Igaühel peab olema võimalus saada nõu ja kaitset ning olla esindatud. Isikule, kellel puuduvad piisavad vahendid, antakse tasuta õigusabi sellises ulatuses, mis tagab talle võimaluse kohtusse pöörduda. --------------------------------------------------